Palindròm

Lo palindròm (substantiu masculin), deu grèc  /  («a l'endarrèr») e  /  («via»), tanben aperat palindròm de letras, ei ua figura d'estil designant un tèxte o un mot deu quau l'ordi de las letras demòra lo medish que sia lejut d'esquèrra a dreta o de dreta a esquèrra.

 Definicion 
 Definicion stricto sensu 

Lo palindròm ei un cas particular d'ambigrama, d'anagrama e d'anaciclic com « Agen | nega », peu quau la significacion ei la medisha dens los dus sens de lectura.

Ei comunament admés que ne's teng pas compte deus signes diacritics (accents, trèmas, cedillhas) ni tanpauc deus espacis. Totun, arren n'interditz pas au palindromista de causir règlas mei estrictas.

 Exemples 
 Mots palindròms 
Los mots palindròms son a còps nommats « palindròms naturaus ». Atau, los mots radar, nen o tacat son mots palindròms.

 En occitan 
 Roma, lo còr nud d’un ròc, o l’amor.
 Tien, Alícia sap mès sèm pas aicí la neit.
 Ten-te, nenet net !

 En grèc 
 ΝΙΨΟΝ ΑΝΟΜΗΜΑΤΑ ΜΗ ΜΟΝΑΝ ΟΨΙΝ. : Lava los mens pecats e non pas la mea cara sola.

 En latin 
 Si bene te tua laus taxat, sua laute tenebis. : S'ès digne de la toa  glòria, seguiràs lo camin que't muisha.

 En alemand 
 Eine güldne, gute Tugend: Lüge nie! : Ua bona vertut d'aur: ne mentís pas jamei!

 En anglés 
 "Nurses run", says sick Cissy as nurses run. : Las infirmièras corren", ditz Cissy malaut mentre que las infirmièras corren.

 En arabi 
ربك فكبر : Deu ton Sénher, celèbra la grandor. (Coran, Sorata 74 Verset 3)

 En breton 
 Ro da gador. : Balha la toa cadièra.

 En catalan 
 I ara rai. : E ara rai.

 En chèc 
 Jelenovi pivo nelej. : Ne vèrsa pas la toa cervesa au cèrvi.

 En chinés 
 上海自来水来自海上。 (Shanghai zilai shui lai zi hai shang) : L'aiga correnta de Shanghai veng de la mar.

 En corean 
 Saingson sonsaing. (Saing son son saing) : Lo professor Peish.

 En espanhòu 
 Amo la pacífica paloma. : Aimi la coloma pacifica.

 En esperanto 
 Ne mateno, bone tamen. : Pas lo matin, totun plan.

 En estonian 
 Aias sadas saia. : Au casau, plavèva pan blanc.

 En finés 
 Isä, älä myy myymälääsi. : Papà, ne vend pas ta botiga.

 En francés 
 Tu l'as trop écrasé, César, ce Port-Salut ! (alexandrin atribuit a Victor Hugo) : L'as tròp esglaishat, Cesar, aqueste Port-Salut.
 Ésope reste ici et se repose (Jacques Capelovici, coneishut com lo chafre de Mèste Capello) : Isòp demòra ací e's descansa.
 En italian 
 Ogni mare è ramingo. : Cada mar ei vagabonda.

 En japonés 
 Takeyabu yaketa. (ta ke ya bu ya ke ta) : Lo bosquet de bambó a brutlat.

 En ongrés 
 Keresik a tavat a kis erek : Los petits riulets cèrcan lo lac.

 En romanés 
 Ele fac cafele. : Eras hèn los cafès.

 En suedés 
 Ni talar bra latin. : Parlatz plan latin.

 En turc 
 Anastas mum satsana. : Anastasi, vend candelas !

 Ligams extèrnes 
 en alemand
 en anglés 
 en francés
 en japonés
   A Palindrome: Conscious Living Creatures as Instruments of Nature; Nature as an Instrument of Conscious Living Creatures.